Kasigire yagambye nti ababbi emmotoka ze banyaga bazitema sipeeya, okuzitunda ku busente obutono n’abalala okuzeeyambisa okubba.
Eno y’emmotoka ey’okusatu Kasigire gye yaakakwata okuva bwe yakomezebwawo okukulira poliisi y’e Kira.
Yagambye nti mmotoka nnamba UAK 561F eyakukunuddwa mu kifulukwa kigambibwa ababbi babadde bagibbisa n’oluvannyuma ne bagikweka.
Kasigire yasabye nnannyini mmotoka eno okugenda ku poliisi ya Kira Road n’ebiwandiiko byayo.
Emmotoka ze yasooka okuzuula kuliko, ey’ekika kya Alteza nnamba UAX 928B eyabbibwa okuva e Kulambiro ne bagikwatira e Kafu ne kigege Hiace UAX 073E eyabbibwa okuva ku Bachina abakola oluguudo lwa Entebbe Express High Way.
lug_Latn lug_Latn lug_Latn lug_Latn lug_Latn